టీమిండియా 316, 263 పరుగులు
న్యూజిలాండ్‌ 204, 197 పరుగులు
178 పరుగులతో సిరీస్‌ కైవసం
సత్తాచాటిన భారత్‌ బౌలర్లు
కోల్‌కతా : న్యూజిలాండ్‌తో ఈడెన్‌ గార్డెన్స్‌లో జరిగిన రెండవ టెస్టులో భారత్‌ ఘన విజయం సాధించింది.కాగా 376 పరు గులు టార్గెట్‌తో సోమవారం బ్యాటింగ్‌ ప్రారంభించిన న్యూజిలాండ్‌ ఇన్నింగ్స్‌ను భారత బౌలర్లు కకావికలు చేసి 178 పరుగుల విజయాన్ని అందుకున్నారు. దీంతో మూడు టెస్టుల సిరీస్‌ను భారత్‌ 2-0తో సాధించింది.కాగా నాలుగవ రోజు ఆటలో టీ విరామ సమయానికి మూడు వికెట్లు మాత్రమే కోల్పోయి కొంత ఫర్వాలేదనిపించిన కివీస్‌ ఆ తరువాత మూడవ  సెషన్‌లో వరుసగా వికెట్లను కోల్పోయి పరాజయం చెందింది. ప్రత్యేకంగా ఈ సిరీస్‌లో అరవై మూడు పరుగుల వ్యవధిలో అయిదు వికెట్లను నష్టపోవడంతో న్యూజిలాండ్‌ ఓడిపోక తప్పలేదు.దీంతో కివీస్‌ 81.1 ఓవర్లలో 197 పరుగులు మాత్రమే చేసి పరాజయం చెందింది.రెండవ సెషన్‌ సగం భాగం పూర్తి నిలకడగా ఆడిన న్యూజిలాండ్‌ ఒక్కసారిగా కీలక వికెట్లను చేజార్చుకుంది.ఆటలో భాగంగా లంచ్‌ తరువాత గుప్టిల్‌ 24 పరుగుల వద్ద వికెట్‌ను కోల్పోయిన న్యూజిలాండ్‌ జట్టుకు లాథమ్‌ -నికోలస్‌లు మరమ్మత్తులు చేపట్టారు.అయితే నికోలస్‌ 24 పరుగుల వద్ద రెండవ వికెట్‌గా కోల్పోయిన తరువాత కెప్టెన్‌ రాస్‌ టేలర్‌ 4 పరుగులు చేసి చాలా సేపు క్రీజులో  నిలు వలేకపోయాడు.కాగా లాథమ్‌ హాఫ్‌ సెంచరీతో క్రీజులో నిలబడి భారత్‌ బౌలర్లక కొద్దిసేపు పరీక్ష పెట్టాడు. అయితే లాథమ్‌ 74 పరుగుల వద్ద నాలుగవ వికెట్‌గా ఔటైన తరువాత కివీస్‌ ఆటగాళ్లు వరుసగా క్యూకట్టారు.సాంట్నార్‌ 9పరుగులు, వాట్లింగ్‌ 1 పరుగు స్వల్ప వ్యవధిలో నిష్క్రమించగా రోంచీ 32 పరుగులు చేసి కొద్ది సేపు పోరాడాడు. అపై జీతన్‌ పటేల్‌ 1 పరుగు, హెన్రీ 18 పరుగులు,బౌల్ట్‌ 4 పరుగుల వద్ద ఔట్‌ కావడంతో కివీస్‌కు మరో ఘోర పరాజయం ఎదురైంది.భారత్‌ బౌలర్లలో షమీ, అశ్విన్‌, జడేజాలు ఒక్కొక్కరు మూడు వికెట్లు తీసుకోగా భువనేశ్వర్‌కు ఒక వికెట్‌ దక్కింది.అంతకు ముందు 9 వికెట్లకు 227 పరుగులు ఓవర్‌ నైట్‌ స్కోరుతో రెండవ ఇన్నింగ్స్‌ కొన సాగించిన భారత్‌ జట్టు మరో 36 పరుగులు చేసి మిగతా రెండు వికెట్లు కోల్పోయింది.దీంతో కివీస్‌కు భారత్‌ భారీ టార్గెట్‌ను నిర్దేశించింది.కాగా ఓవర్‌ నైట్‌ బ్యాట్స్‌మెన్‌ వృద్ది మాన్‌ సాహా 120 బంతులు ఆడి 6 బౌండరీలతో 120 బం తులతో హాఫ్‌ సెంచరీ చేశాడు.మరోవైపు ఓవర్‌ నైట్‌ ఆటగాడు భువనేశ్వర్‌ కుమార్‌ 23 పరుగులతో బాధ్యతాయుతంగా ఆడాడు.అయితే భువనేశ్వర్‌ తొమ్మిదవ వికెట్‌గా ఔటైన తరువాత షమీ 1 పరుగు చేసి చాలా సేపు క్రీజులో నిలువలేకపోవడంతో భారత్‌ రెండవ ఇన్నింగ్స్‌ ముగిసింది.
న్యూజిలాండ్‌ ఘనంగా ప్రారంభించినా
కాన్పూర్‌ టెస్టును సునాయాసంగా గెలుచుకున్న టీమిండియా రెండవ టెస్టును కూడా అదే తరహాలో ఈడెన్‌ గార్డెన్స్‌లో కూడా
గెలుచుకుంది.వాస్తవానికి రెండు టెస్టులను న్యూజిలాండ్‌ జట్టు ఘనంగా ప్రారంభించింది.బ్యాటింగ్‌,బౌలింగ్‌లో గట్టి పోటీ ఇచ్చింది. అయితే ప్రపంచ స్థాయి జట్టుపై కివీస్‌ ప్రదర్శన స్థాయికి తగ్గట్లు లేదు.దీంతో కివీస్‌కు చేదు అనుభవం ఎదురైంది.తొలి టెస్టులో అశ్విన్‌,జడేజాలు భారత్‌కు విజయాన్ని కట్టబెడితే రెండవ టెస్టులో భువనేశ్వర్‌కుమార్‌,షమీ భారత్‌కు విజయాన్ని బహుమతిగా అందజేశారు.వీరిద్దరూ స్వింగ్‌ బౌలింగ్‌ తో న్యూజిలాండ్‌ ఆటగాళ్లను ముప్పుతిప్పలు పెట్టారు.దీంతో లాంథమ్‌ 74 పరుగులు,గుప్టిల్‌ 24 పరుగులు,నికోలాస్‌ 24 పరుగులు, రోంచీ 24 పరుగులు,హెన్రీ 18 పరుగులతో ఆకట్టు కున్నప్పటికీ టీమిండియాను ఓడించే ఆట తీరు ప్రదర్శించలేక పోయారు.ఇదే సమయంలో భారత్‌ బౌలర్లు కివీస్‌ బ్యాట్స్‌ మెన్‌పై పూర్తిస్థాయి ఆదిపత్యం ప్రదర్శించారు.దీంతో రెండవ టెస్టు తొలి ఇన్నింగ్స్‌లో భారత జట్టు 316 పరుగులు చేయగా, సమాధానంగా న్యూజిలాండ్‌ 204 పరుగులు చేసింది.కాగా రెండవ ఇన్నింగ్స్‌లో భారత్‌ 263 పరుగులు చేయగా కివీస్‌ కేవలం 197 పరుగులకే చేయగలిగింది.దీంతో టీమిండియా వరుసగా రెండవ టెస్టును కూడా గెలుచుకుంది.టీమిండియా బౌలర్లలో భువనేశ్వర్‌ కుమార్‌ 6 వికెట్లు,షమీ 5 వికెట్లు,అశ్విన్‌ 4 వికెట్లు,జడేజా 4 వికెట్ల తమ సత్తాచాటారు.దీంతో న్యూజి లాండ్‌కు రెండుటెస్టుల్లో కూడా  పరాజయమే దక్కింది.కాగా టీ మిండియా ఆటగాళ్లు ఈడెన్‌ను మళ్లీ ఏలారు. దీంతో 179 పరు గులు తేడాతో టీమిండియా రెండవ టెస్టును గెలుచుకుంది.